Katalin Nováková

Katalin Nováková (; * 6. september 1977, Segedín, Maďarsko) je maďarská politička a prezidentka Maďarska.

Životopis 
V rokoch 1996 – 2001 študovala ekonómiu na Korvínovej univerzite v Budapešti a v rokoch 1999 – 2004 práva na univerzite v Segedíne a na univerzite Paris-Nanterre. 
Katalin Nováková je vydatá, veriaca a má tri deti. Hovorí po francúzsky, anglicky, nemecky a španielsky. Jej manželom je István Veres, ktorý je od roku 2013 riaditeľom peňažného a devízového trhu Magyar Nemzeti Bank.

Politická kariéra 
V roku 2001 začala pracovať na ministerstve zahraničných vecí, kde mala na starosti záležitosti Európskej únie. V roku 2010 sa stala ministerskou poradkyňou, v roku 2012 šéfkou oddelenia na ministerstve ľudských zdrojov a v roku 2014 štátnou tajomníčkou pre rodinu a záležitosti mládeže. Od októbra 2020 do decembra 2021 bola ministerkou pre záležitosti rodiny. V decembri 2021 ju Fidesz navrhol ako kandidátku na funkciu maďarskej prezidentky. Je podpredsedníčkou Medzinárodnej ženskej demokratickej únie a spracováva analýzy na tému prorodinnej politiky.

V marci 2022 bola zvolená za maďarskú prezidentku, keď v hlasovaní parlamentu zvíťazila nad opozičným kandidátom, ekonónomom a právnikom Péterom Rónom. Získala 137 zo 188 platných hlasov. Do úradu nastúpila 10. mája 2022 a je prvou ženou v tejto funkcii.

Referencie

Iné projekty

Zdroj 
 

Prezidenti Maďarska
Maďarskí politici
Prezidentky
Osobnosti zo Segedínu